PATVIRTINTA

Mažeikių „Žiburėlio“ pradinės mokyklos direktoriaus 2021 m. gruodžio 8 d.

įsakymu Nr. V1-101

**MAŽEIKIŲ „ŽIBURĖLIO“ PRADINĖS MOKYKLOS MOKINIŲ TARYBOS NUOSTATAI**

1. **BENDROSIOS NUOSTATOS**
2. Mokinių taryba (toliau – MT) savo veikloje remiasi Vaiko teisių konvencija, Lietuvos Respublikos konstitucija, kitais teises aktais bei šiomis nuostatomis.
3. Mažeikių „Žiburėlio“ pradinės mokyklos Mokinių taryba – tai visuotiniais pagrindais veikianti, demokratinė mokinių savivaldos institucija.
4. Mokinių taryba sprendžia svarbiausius mokiniams klausimus. Mokiniai savivaldoje veiklą organizuoja vadovaudamiesi demokratiškumo, viešumo, bendradarbiavimo ir prieinamumo principais.
5. **MOKINIŲ TARYBOS STRUKTŪRA, DARBO ORGANIZAVIMAS**
6. Mokinių tarybos pirmininką išsirenka Mokinių tarybos nariai pirmo susirinkimo metu.
7. Mokinių taryba renkama iš I-IV klasių deleguotų mokinių.
8. Mokinių tarybos veiklą koordinuoja direktoriaus pavaduotojas ugdymui.
9. Mokinių taryba gali priimti sprendimus, jeigu posėdyje dalyvauja daugiau kaip pusė tarybos narių.
10. Mokinių tarybos posėdžiai kviečiami prireikus, bet ne rečiau kaip kartą per pusmetį.
11. Mokinių taryba sprendimus priima posėdyje dalyvaujančių narių balsų dauguma. Jei balsai pasiskirsto po lygiai, lemia Mokinių tarybos pirmininko balsas.
12. Mokinių tarybos sprendimai įforminami protokolais. Protokolus pasirašo Mokinių tarybos pirmininkas.
13. Mokinių tarybos posėdžių protokolai rašomi, kai svarstomi aktualūs mokiniams ir mokyklai klausimai.
14. **MOKINIŲ TARYBOS TIKSLAI IR FUNKCIJOS**
15. Mokinių tarybos tikslas – vienyti Mažeikių „Žiburėlio“ pradinės mokyklos mokinius bendrai veiklai, padėti jiems keistis informacija, stiprinti tarpusavio bendradarbiavimą, skatinti mokinių iniciatyvumą, savarankiškumą ir kūrybiškumą.
16. Mokinių tarybos funkcijos:
    1. atstovauja daugumos mokinių interesus;
    2. pagal kompetenciją prisideda prie kultūrinių renginių, švenčių, ekskursijų, socialinės veiklos inicijavimo, organizavimo;
    3. palaiko ryšį su mokyklos vadovu ir padeda išspręsti mokiniams iškylančias problemas;
    4. apie savo veiklą informuoja visą mokyklos bendruomenę;
17. **MOKINIŲ TARYBOS NARIŲ TEISĖS IR PAREIGOS**

14. Mokinių taryba turi šias teises:

14.1. organizuoti Mokinių tarybos posėdžius;

14.2. reikšti savo nuomonę svarstomais klausimais;

14.3. teikti siūlymus Mokyklos tarybai ir mokyklos vadovams ugdymo proceso tobulinimo, mokyklos vidaus tvarkos ir neformaliojo vaikų švietimo klausimais;

15. Mokinių taryba turi šias pareigas:

15.1. dalyvauti Mokinių tarybos posėdžiuose;

15.2. informuoti savo klasę ar bendruomenę apie Mokinių taryboje svarstomus klausimus, priimtus sprendimus;

15.3. vykdyti Mokinių tarybos susirinkimuose nutartą veiklą;

1. **MOKINIŲ TARYBOS PIRMININKO ĮGALIOJIMAI**

16. Mokinių tarybos pirmininkas renkamas Mokinių tarybos narių siūlymu.

17. Kandidatu į Mokinių tarybos pirmininku gali būti 3-4 klasės mokinys, kuris yra pilietiškai aktyvus, komunikabilus, kūrybiškas, atsakingas, gebantis dirbti komandoje, yra pavyzdingas, gerai mokosi.

18. Mokinių tarybos pirmininko rinkimai organizuojami mokslo metų pradžioje – rugsėjo mėnesį.

19. Mokinių tarybos pirmininkas renkamas vieneriems metams.

20. Mokinių tarybos pirmininkas, blogai vykdantis pareigas, nepavyzdingai pasielgęs, gali būti atstatydintas Mokinių tarybos susirinkime.

21. Atstatydinus Mokinių tarybos pirmininką, renkamas naujas pirmininkas.

22. Mokinių tarybos pirmininko pareigos:

22.1. organizuoti Mokinių tarybos susirinkimus;

22.2. pirmininkauti susirinkimams;

23.3. kontroliuoti priimtų sprendimų vykdymą;

24.4. reprezentuoti mokyklą už jos ribų;

25.5. atstovauti Mokinių tarybai ir mokyklai įvairiuose renginiuose;

25.6. atstovauti Mokinių tarybos interesams, bendraujant su mokyklos administracija;

25.7. ieškoti bendradarbiavimo galimybių su kitomis mokyklomis;

25.8. metų pabaigoje atsiskaityti už Mokinių tarybos veiklą;

**VI. BAIGIAMOSIOS NUOSTATOS**

27. Mokinių tarybos nuostatus tvirtina mokyklos direktorius.

28. Mokinių tarybos nuostatai keičiami ir papildomi mokyklos direktoriaus, mokyklos tarybos iniciatyva.

29. Mokinių tarybos nuostatai yra skelbiami Mažeikių „Žiburėlio“ pradinės mokyklos internetinėje svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_